‘กรุงศรีออโต้’ ปล่อยกู้ กบข.ฉลุย
ไพโรจน์ ชื่นครุฑ กรรมการผู้จัดการใหญ่ บริษัท อยุธยา แคปปิตอล ออโต้ ลีส หรือกรุงศรี ออโต้ เปิดเผยว่า หลังจากที่บริษัทได้ร่วมกับกองทุนบำเหน็จบำนาญข้าราชการ (กบข.) จัดทำ &#8220;โครงการสินเชื่อเช่าซื้อรถยนต์กรุงศรี ออโต้ เพื่อสมาชิก กบข.&#8221; พบว่า ในช่วง 1 ปีที่ผ่านมา มีสมาชิก กบข.ขอใช้บริการสินเชื่อรถยนต์ทุกประเภทประมาณ 2 หมื่นราย คิดเป็นวงเงินสินเชื่อประมาณ 1 หมื่นล้านบาท โดยฐานลูกค้ามาจากข้าราชการในต่างจังหวัดถึง 80% ส่วนที่เหลือเป็นข้าราชการในส่วนกลางอีก 20%
8 มิ.ย. 2555

ไพโรจน์ ชื่นครุฑ กรรมการผู้จัดการใหญ่ บริษัท อยุธยา แคปปิตอล ออโต้ ลีส หรือกรุงศรี ออโต้ เปิดเผยว่า หลังจากที่บริษัทได้ร่วมกับกองทุนบำเหน็จบำนาญข้าราชการ (กบข.) จัดทำ “โครงการสินเชื่อเช่าซื้อรถยนต์กรุงศรี ออโต้ เพื่อสมาชิก กบข.” พบว่า ในช่วง 1 ปีที่ผ่านมา มีสมาชิก กบข.ขอใช้บริการสินเชื่อรถยนต์ทุกประเภทประมาณ 2 หมื่นราย คิดเป็นวงเงินสินเชื่อประมาณ 1 หมื่นล้านบาท โดยฐานลูกค้ามาจากข้าราชการในต่างจังหวัดถึง 80% ส่วนที่เหลือเป็นข้าราชการในส่วนกลางอีก 20% 
สำหรับโครงการสินเชื่อที่ กรุงศรี ออโต้ ร่วมกับ กบข.นั้น ประกอบด้วย สินเชื่อเช่าซื้อรถยนต์ใหม่ป้ายแดง หรือกรุงศรี นิวคาร์ สินเชื่อเช่าซื้อรถยนต์ใช้แล้ว หรือกรุงศรี ยูสด์คาร์ และกรุงศรี แคช ทู คาร์ เหมาะสำหรับสมาชิกที่สนใจซื้อรถยนต์จากเต็นท์รถ หรือรถบ้าน สินเชื่อเช่าซื้อรถจักรยานยนต์ใหม่ หรือกรุงศรี มอเตอร์ไซค์ และสินเชื่อเพื่อคนมีรถ หรือคาร์ ฟอร์ แคช 
ส่วนสมาชิก กบข.ที่มีรถยนต์อยู่แล้ว แต่ต้องการใช้เงินสดเพื่อเพิ่มสภาพคล่องทางการเงิน สามารถใช้บริการสินเชื่อเช่าซื้อทั้งรถยนต์ป้ายแดง รถมือสอง และรถจักรยานยนต์ รวมถึงคาร์ ฟอร์ แคช สินเชื่อเพื่อคนมีรถ 
นอกจากนี้ บริษัทยังเตรียมเปิดตัวโครงการ “สินเชื่อเช่าซื้อรถสำหรับบุคคลในครอบครัวของสมาชิก กบข.” สำหรับสมาชิกในครอบครัว ไม่ว่าจะเป็น บิดา มารดา สามี ภรรยา หรือบุตรธิดา ของสมาชิก กบข. สามารถขอสินเชื่อเช่าซื้อทุกประเภทได้ในแคมเปญอัตราดอกเบี้ยพิเศษกว่าการขอสินเชื่อปกติ ซึ่งจะช่วยลดภาระทางการเงินได้เป็นอย่างดี และเราเชื่อว่าโครงการนี้จะประสบความสำเร็จเช่นเดียวกับโครงการแรกที่มีผู้ใช้บริการกรุงศรี ออโต้ ถึง 2 หมื่นคน